กฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ (ฉบับที่ 7) พ.ศ. 2560 
กฎกระทรวง
กฎกระทรวง
แบ่งส่วนราชการเป็นกองบังคับการหรือส่วนราชการอย่างอื่น
ในสำนักงานตำรวจแห่งชาติ
(ฉบับที่ ๗)
พ.ศ. ๒๕๖๐[๑]
 

อาศัยอำนาจตามความในมาตรา
๕ วรรคหนึ่ง และมาตรา ๑๐ วรรคสอง แห่งพระราชบัญญัติตำรวจแห่งชาติ พ.ศ. ๒๕๔๗
นายกรัฐมนตรีออกกฎกระทรวงไว้ ดังต่อไปนี้

ข้อ
๑ ให้ยกเลิกความใน (พ) ของ (๒๓)
ของข้อ ๒
แห่งกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒
ซึ่งแก้ไขเพิ่มเติมโดยกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
(ฉบับที่ ๖) พ.ศ. ๒๕๕๘ และให้ใช้ความต่อไปนี้แทน
(พ) โรงพยาบาลยะลาสิริรัตนรักษ์

ข้อ
๒ ให้ยกเลิกความใน (ง) - (พ) ของ
(๒๒) ของ ๒. กองบัญชาการ ในข้อ ๓ แห่งกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ ซึ่งแก้ไขเพิ่มเติมโดยกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
(ฉบับที่ ๖) พ.ศ. ๒๕๕๘ และให้ใช้ความต่อไปนี้แทน
(ง) - (พ) กลุ่มงานกุมารเวชกรรม
กลุ่มงานจิตเวชและยาเสพติด กลุ่มงานชีวเคมี กลุ่มงานตา กลุ่มงานทันตกรรม
กลุ่มงานผู้ป่วยนอก กลุ่มงานพยาธิวิทยา กลุ่มงานพยาบาล กลุ่มงานเภสัชกรรม กลุ่มงานโภชนาการ
กลุ่มงานรังสีวิทยา กลุ่มงานวิสัญญีวิทยา กลุ่มงานเวชศาสตร์ครอบครัว กลุ่มงานเวชศาสตร์ฟื้นฟู กลุ่มงานศัลยกรรม
กลุ่มงานศูนย์ส่งกลับและรถพยาบาล กลุ่มงานสังคมสงเคราะห์ กลุ่มงานสูตินรีเวชกรรม
กลุ่มงานหู คอ จมูก กลุ่มงานออร์โธปิดิกส์ กลุ่มงานอายุรกรรม โรงพยาบาลดารารัศมี โรงพยาบาลนวุติสมเด็จย่า
และโรงพยาบาลยะลาสิริรัตนรักษ์ มีอำนาจหน้าที่ ดังต่อไปนี้
๑)
ดำเนินการเกี่ยวกับงานด้านการแพทย์ของสำนักงานตำรวจแห่งชาติ
๒)
ดำเนินการเกี่ยวกับงานวิเคราะห์และวิจัยทางการแพทย์
๓)
ให้การรักษาพยาบาลข้าราชการตำรวจ พนักงานราชการ ลูกจ้าง และครอบครัว ตลอดจนประชาชน
๔)
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

ข้อ ๓ บรรดากฎกระทรวง ระเบียบ ข้อกำหนด ข้อบังคับ
ประกาศ
หรือคำสั่งในเรื่องใดที่มีอยู่ก่อนวันที่กฎกระทรวงนี้ใช้บังคับซึ่งอ้างถึงโรงพยาบาลศูนย์ปฏิบัติการตำรวจจังหวัดชายแดนภาคใต้ให้ถือว่ากฎกระทรวง
ระเบียบ ข้อกำหนด ข้อบังคับ ประกาศ
หรือคำสั่งในเรื่องนั้นอ้างถึงโรงพยาบาลยะลาสิริรัตนรักษ์ตามกฎกระทรวงนี้


ให้ไว้ ณ วันที่ ๑๒
กรกฎาคม พ.ศ. ๒๕๖๐
พลเอก ประยุทธ์ จันทร์โอชา
นายกรัฐมนตรี
หมายเหตุ
:- เหตุผลในการประกาศใช้กฎกระทรวงฉบับนี้ คือ โดยที่สำนักงานตำรวจแห่งชาติได้ขอพระราชทานชื่อโรงพยาบาลศูนย์ปฏิบัติการตำรวจจังหวัดชายแดนภาคใต้
และสมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ
พระราชทานชื่อว่า โรงพยาบาลยะลาสิริรัตนรักษ์ สมควรเปลี่ยนชื่อโรงพยาบาลศูนย์ปฏิบัติการตำรวจจังหวัดชายแดนภาคใต้ให้เป็นไปตามชื่อที่ได้รับพระราชทาน
จึงจำเป็นต้องออกกฎกระทรวงนี้







ภวรรณตรี/จัดทำ
๙ สิงหาคม ๒๕๖๐

พรวิภา/ตรวจ
๑๘ สิงหาคม
๒๕๖๐

























[๑] ราชกิจจานุเบกษา
เล่ม ๑๓๔/ตอนที่ ๘๐ ก/หน้า ๑/๔ สิงหาคม ๒๕๖๐